12 Bara babo rona ba Sehlopha se Busang ha ba a budulelwa ebile ha ba a phethahala. Kahoo, le bona ba ka nna ba etsa diphoso ditabeng tse amanang le molaetsa wa Bibele kapa tsamaiso ya mokgatlo. Ha e le hantle buka ya Tataiso ea ho Etsa Lipatlisiso ea Lipaki Tsa Jehova ya mongolo wa Sesotho (Lesotho) ena le sehloho se reng: “Ho Hlalosa Seo re se Lumelang,” mme e hlalosa diphetoho tsa kutlwisiso ya rona ya Mangolo ho tloha ka selemo sa 1870. Ke nnete hore Jesu ha aa ka a re bolella hore lekgoba le tshepahalang le tla dula le fana ka kutlwisiso e nepahetseng ya mangolo ka dinako tsohle. Jwale e be re ka araba potso ya Jesu jwang e reng: “Ha e le hantle ke mang eo e leng lekgoba le tshepahalang le le masene?” (Mat. 24:45) Na ho na le bopaki bo bontshang hore Sehlopha se Busang se phetha karolo eo? Ha re hlahlobeng dintlha tse tharo tseo re buileng ka tsona ka hodimo tse ileng tsa thusa sehlopha se busang sa mehleng ya baapostola.